Bangladesh se troba situato en una plana formata por o delta d'o río Ganches, a on iste desaugua en o golfo de Bengala. Iste feito determina a riqueza agricola natural d'o país (os aluvions sedimentarios que alportan fan d'iste delta una d'as planas mas fértils d'o mundo), encara que tamién tiene conseqüencias en forma de desastres naturals asociatos a las creixitas d'o río Ganges u de bell un d'os suyos grans afluyents (o río Brahmaputra y o río Meghna, mas que mas). Nomás que quatre partes d'o país se troban fuera d'o delta d'o Ganges: a división de Sylhet a o noreste arredol d'a ciudat de Sylhet, a rechión montanyosa de Madhupur, a redolada de Chittagong Hill Tracts a o sudeste, y a redolada de Barind.